
ΠΕ ΡΙΕΧΟΜΕ ΝΑ 


ΑΠΟΦΑΣΕΙΣ 

Έγκριση Μνημονίου μεταξύ των Κυβερνήσεων της Ελ¬ 
ληνικής Δημοκρατίας και των Ηνωμένων Πολιτειών 
της Αμερικής για την ίδρυση Επιτροπής οικονομι¬ 
κής και εμπορικής συνεργασίας. 1 

Έγκριση του Πρωτοκόλλου της Μικτής Διϋπουργικής 
Επιτροπής οικονομικής και τεχνολογικής συνεργα¬ 
σίας Ελλάδος - Ουζμπεκιστάν. 2 


ΑΠΟΦΑΣΕΙ Σ 

Αριθ. Φ. 0544/4/ΑΣ 191/Μ. 4806 (1) 

Έγκριση Μνημονίου μεταξύ των Κυβερνήσεων της Ελλη¬ 
νικής Δημοκρατίας και των Ηνωμένων Πολιτειών της 
Αμερικής για την ίδρυση Επιτροπής οικονομικής και 
εμπορικής συνεργασίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΑΝΑΠΤΥΞΗΣ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ, 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Της Συμφωνίας οικονομικής επιστημονικής, τεχνολο¬ 
γικής, εκπαιδευτικής και μορφωτικής συνεργασίας μετα¬ 
ξύ της χώρας μας και των Η.Π.Α. η οποία υπεγράφη στην 
Αθήνα στις 22.4.1980 και κυρώθηκε με τον υπ’ αριθ. 
1982/1991 Νόμο που δημοσιεύθηκε στο υπ’ αριθ. 188 
Φύλλο της Εφημερίδος της Κυβερνήσεως τεύχος Α' της 
10.12.1991. 

2. Του άρθρου 16 παραγρ. 3, 22 παραγρ. του Νόμου 
1558/1985 «Κυβέρνηση και Κυβερνηπκά Όργανα» (ΦΕΚ 
137/Α). 

3. Το περιεχόμενο του υπό έγκριση Μνημονίου, αποφα¬ 
σίζουμε: 

Εγκρίνουμε ως έχει και στο σύνολό του το Μνημόνιο με¬ 
ταξύ των Κυβερνήσεων της Ελληνικής Δημοκρατίας και 
των Η.Π.Α. για την ίδρυση Επιτροπής οικονομικής και 


εμπορικής συνεργασίας που υπογράφηκε στην Αθήνα 
στις 17 Ιανουάριου 1998 του οποίου το κείμενο σε πρωτό¬ 
τυπο στην ελληνική γλώσσα έχει ως εξής: 

Αθήνα, 28 Ιουνίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Ε. ΒΕΝΙΖΕΛΟΣ Κ.ΛΑΛΙΩΤΗΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

Μ. ΠΑΠΑΪΩΑΝΝΟΥ Μ. ΧΡΥΣΟΧΟΪΔΗΣ 


ΜΝΗΜΟΝΙΟ ΜΕΤΑΞΥ ΤΗΣ ΚΥΒΕΡΝΗΣΗΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΛΙΤΗΣ ΚΥΒΕΡΝΗΣΗΣ ΤΩΝ ΗΝΩΜΕΝΩΝ ΠΟΛΙΤΕΙΩΝ 
ΤΗΣ ΑΜΕΡΙΚΗΣ 

ΓΙΑ ΤΗΝ ΙΔΡΥΣΗ ΕΠΙΤΡΟΠΗΣ ΟΙΚΟΝΟΜΙΚΗΣ ΚΑΙ 
ΕΜΠΟΡΙΚΗΣ ΣΥΝΕΡΓΑΣΙΑΣ 

Αναγνωρίζοντας το αμοιβαίο όφελος που προκύπτει α¬ 
πό τη διεύρυνση και ενίσχυση των οικονομικών και εμπο¬ 
ρικών σχέσεων, λαμβάνοντας υπόψη τις διεθνείς δεσμεύ¬ 
σεις και υποχρεώσεις των δύο μερών. 

Έχοντας υπόψη το όφελος που θα προέκυπτε για αμ- 
φότερες τις χώρες από την προώθηση των εξαγωγών και 
εισαγωγών. 

Αναλαμβάνοντας το σημαντικό ρόλο των επενδύσεων 
για την ενδυνάμωση των οικονομιών των δύο χωρών. 

Αναγνωρίζοντας το ρόλο κλειδί που διαδραματίζει η 
Ελλάδα στην Ευρωπαϊκή Ένωση και στις περιοχές της 
ΝΑ Ευρώπης, της Μεσογείου και του Εύξεινου Πόντου. 

Αναγνωρίζοντας ότι υπάρχει σημαντικό αναξιποίητο 
δυναμικό για περαιτέρω και ταχύτερη ανάπτυξη του δι¬ 
μερούς εμπορίου και των επενδύσεων και 

Αναγνωρίζοντας τη σημαντική πρόοδο που συντελέσθη 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στις δύο χώρες όσον αφορά στη βελτίωση των μακροοι¬ 
κονομικών μεγεθών με την εφαρμογή συνετής νομισματι¬ 
κής και οικονομικής πολιτικής και τις συνέπειες που 
απορρέουν από αυτή την πολιτική για την ανάπτυξη των 
επιχειρήσεων και της απασχόλησης. 

Οι Κυβερνήσεις της Ελληνικής Δημοκρατίας και των 
Ηνωμένων Πολιτειών της Αμερικής με το παρόν συνι- 
στούν Επιτροπή Οικονομικής και Εμπορικής Συνεργα¬ 
σίας η οποία είναι συμβουλευτικής φύσεως και αποσκο¬ 
πεί να επικεντρώσει την προσοχή της σε θέματα που 
ενδιαφέρουν και τις δύο Κυβερνήσεις, όπως: 

- Επίτευξη αύξησης του διμερούς εμπορίου και επενδύ¬ 
σεων. 

- Διερεύνηση αντικινήτρων στις επενδύσεις και στους 
διευρυμένους εμπορικούς δεσμούς. 

- Επέκταση των επιχειρηματικών ευκαιριών και των οι¬ 
κονομικών πλεονεκτημάτων που προκύπτουν από διαφα¬ 
νείς πολιπκές κρατικών προμηθειών. 

- Διεύρυνση της συνεργασίας στις επιστήμες και στην 
τεχνολογία. 

- Προώθηση της αποτελεσματικότητας των ακαδημαϊ¬ 
κών ιδρυμάτων των Η.Π.Α. στην Ελλάδα και των Ελληνι¬ 
κών ακαδημαϊκών ιδρυμάτων στις Η.Π.Α. 

- Ανάπτυξη οικονομικής συνεργασίας και επιχειρηματι¬ 
κών σχέσεων στα Βαλκάνια. 

- Καθορισμός λοιπών ενεργειών που είναι δυνατόν να 
ενισχύσουν την ανάπτυξη και να διευρύνουν τις διμερείς 
οικονομικές και εμπορικές σχέσεις. 

- Προώθηση των αντικειμενικών στόχων του Νέου Διατ- 
λαντικού Διαλόγου Ε.Ε. - Η.Π.Α. και 

- Διεύρυνση της συνεργασίας σε θέματα παγκοσμίου 
ενδιαφέροντος όπως το ξέπλυμα χρήματος και η χρήση 
της τεχνολογίας για την ενίσχυση της προστασίας του πε¬ 
ριβάλλοντος. 

Η Επιτροπή προβλέπεται να συνέρχεται τουλάχιστον 
ετησίως εναλλάξ στις δύο πρωτεύουσες 

Πρόεδρος της Επιτροπής από την πλευρά της Ελλάδος 
θα είναι ο Γενικός Γραμματέας - Διεθνών Οικονομικών 
Σχέσεων του Υπουργείου Εθνικής Οικονομίας και Αντι- 
πρόεδρος ο Πρέσβυς της Ελλάδος στις ΗΠΑ. Πρόεδρος 
της Επιτροπής από την πλευρά των θα είναι ο Υφυπουρ¬ 
γός Διεθνούς Εμπορίου και Αντιπρόεδρος ο Πρέσβυςτων 
Η.Π.Α. στην Ελλάδα. Στην Επιτροπή δύνανται να συμμετέ¬ 
χουν υπηρεσιακοί παράγοντες των δύο χωρών με αρμο¬ 
διότητα και εμπειρία στα θέματα που είναι αντικείμενο της 
Επιτροπής. Κάθε Πρόεδρος και Ανππρόεδρος δύναται να 
ορίσει διαφορετικό πρόσωπο προκειμένου να προεδρεύ¬ 
σει σε συγκεκριμένες συνεδριάσεις της Επιτροπής. 

Η Επιτροπή θα ορίσει το πλαίσιο εργασιών της και τους 
κανόνες διαδικασίας. 

Η Επιτροπή δύναται να συμβουλεύεται επιχειρηματικές 
οργανώσεις των οποίων ο σκοπός είναι η βελτίωση και 
διεύρυνση των διμερών οικονομικών σχέσεων και η ανά¬ 
πτυξη του επιχειρηματικού τομέα. 


Οι δραστηριότητες της Επιτροπής υπόκεινται στην ύ¬ 
παρξη διαθεσίμων πόρων και στους νόμους και στις δια¬ 
τάξεις της Ελληνικής Δημοκρατίας και των Ηνωμένων Πο¬ 
λιτειών της Αμερικής. 

Το παρόν μνημόνιο υπεγράφη σε δύο πρωτότυπα, ένα 
στην Ελληνική και ένα στην Αγγλική, και τα δύο έχοντα την 
αυτήν ισχύ. 


Έγινε στην Αθήνα, στις 17 Ιανουάριου 1998 


Για την Κυβέρνηση της Για την Κυβέρνηση των 

Ελληνικής Δημοκρατίας Ηνωμένων Πολιτειών 

της Αμερικής 


ΓΙΑΝΝΟΣ ΠΑΠΑΝΤΩΝΙΟΥ ννίΓϋΑΜ Μ. ϋΑΙΕΥ 

Υπουργός Εθνικής Οικο- Υπουργός Εμπορίου 

νομίας και Οικονομικών 

-♦- 

Αοιθ. Φ. 0544/2/ΑΣ 216/Μ. 4959 (2) 

Έγκριση του Πρωτοκόλλου της Μικτής Διυπουργικής 
Επιτροπής οικονομικής και τεχνολογικής συνεργα¬ 
σίας Ελλάδος - Ουζμπεκιστάν. 


ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ 
& ΟΙΚΟΝΟΜΙΚΩΝ 
ΑΝΑΠΤΥΞΗΣ, ΓΕΩΡΓΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της Συμφωνίας μεταξύ της Κυβερνήσεως της Ελλη¬ 
νικής Δημοκρατίας και της Κυβερνήσεως της Δημοκρα¬ 
τίας του Ουζμπεκιστάν για οικονομική και τεχνολογική συ¬ 
νεργασία που υπογράφηκε στην Αθήνα στις 1.4.1997 και 
κυρώθηκε με τον υπ’ αριθ. 2586/1998 Νόμο που δημοσι- 
εύθηκε στο υπ’ αριθ. 47 Φύλλο της Εφημερίδος της Κυ¬ 
βερνήσεως τεύχος Α' της 13.3.1998. 

2. Του δευτέρου άρθρου του ως άνω κυρωτικού Νόμου. 

3. Το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
της 1ης Συνόδου της Μικτής Διϋπουργικής Επιτροπής οι¬ 
κονομικής και τεχνολογικής συνεργασίας Ελλάδος - Ουζ¬ 
μπεκιστάν που υπογράφηκε στη Τασκένδη στις 2.3.1999 
του οποίου το κείμενο σε πρωτότυπο στην ελληνική γλώσ¬ 
σα έχει ως εξής: 


Αθήνα, 23 Ιουνίου 1999 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ & 
ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 


ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΩΤΟΚΟΛΛΟ 

της 1 ης Συνόδου της Μικτής Διυπουργικής Επιτροπής Οι¬ 
κονομικής και Τεχνολογικής Συνεργασίας Ελλάδος- 
Ουζμπεκιστάν. 

Η πρώτη Σύνοδος της Μικτής Επιτροπής για την Οικο¬ 
νομική και Τεχνολογική Συνεργασία Ελλάδος-Ουζμπεκι- 
στάν πραγματοποιήθηκε στην Τασκένδη στις 2 Μαρτίου 
1999. 

Επικεφαλής της Ελληνικής Αντιπροσωπείας ήταν ο κ. 
Στέφανος Αυγουλέας, Γενικός Γραμματέας Διεθνών Οι¬ 
κονομικών Σχέσεων του Υπουργείου Εθνικής Οικονομίας 
της Ελληνικής Δημοκρατίας. 

Επικεφαλής της Ουζμπεκικής Αντιπροσωπείας ήταν ο κ. 
Ραούφ Μουχαμέντωφ,Υφυπουργός Εξωτερικών Οικονο¬ 
μικών Σχέσεων της Δημοκρατίας του Ουζμπεκιστάν. 

Η σύνθεση των δύο αντιπροσωπειών και η ημερήσια 
διάταξη παρατίθεται στα Παραρτήματα I, II και III του πα¬ 
ρόντος Πρωτοκόλλου. 

Κατά τη διάρκεια της Συνόδου συζητήθηκαν θέματα της 
οικονομικής κατάστασης και οι προοπτικές της οικονομι¬ 
κής ανάπτυξης του Ουζμπεκιστάν και της Ελλάδος. Επί¬ 
σης, συζητήθηκαν η κατάσταση και η προοπτική διεύρυν¬ 
σης της διμερούς οικονομικής, τεχνολογικής και επιστη¬ 
μονικής συνεργασίας. Εξετάσθηκαν θέματα συνερ¬ 
γασίας στον τομέα των ιδιωτικοποιήσεων, επενδύσεων, 
της ανάπτυξης των μικρομεσαίων επιχειρήσεων καθώς 
και η πιστωτική διευκόλυνση που χορήγησε η Ελλάδα στο 
Ουζμπεκιστάν. 

1. ΑΝΑΣΚΟΠΗΣΗ ΤΗΣ ΟΙΚΟΝΟΜΙΑΣ ΤΩΝ ΔΥΟ ΧΩΡΩΝ 
(μακροοικονομία, πολιτική εξωτερικού εμπορίου, κα¬ 
τάσταση και προοπτικές διμερούς συνεργασίας) 

Οι δύο πλευρές αντάλλαξαν πληροφορίες για την οικο¬ 
νομική ανάπτυξή τους και καθόρισαν τις προτεραιότητες 
για την περαιτέρω διμερή συνεργασία. 

Οι δύο πλευρές συμφώνησαν για την ανάγκη ενίσχυσης 
και διεύρυνσης στο μέλλον της διμερούς οικονομικής και 
τεχνολογικής συνεργασίας. 

Επιβεβαίωσαν, επίσης, ότι θα καταβάλουν τις απαραί¬ 
τητες προσπάθειες για περαιτέρω ανάπτυξή της αξιοποι- 
ώντας τις δυνατότητες που προσφέρουν οι οικονομίες 
των δύο χωρών. 

Η ελληνική πλευρά παρουσίασε τις πρόσφατες εξελί¬ 
ξεις στην οικονομία της χώρας, ενημέρωσε για την πο¬ 
ρεία ανάπτυξης της οικονομίας, τους βασικότερους στό¬ 
χους της καθώς και για τα μέχρι τώρα αποτελέσματα του 
Ελληνικού Προγράμματος Σύγκλισης της ελληνικής οικο¬ 
νομίας προς εκείνες των λοιπών κρατών μελών της Ευ¬ 
ρωπαϊκής Ενωσης. 

Η ελληνική πλευρά ανέφερε ότι με την πολιτική που α¬ 
κολουθήθηκε κατά το 1998 και θα εφαρμοσθεί και κατά το 
1999 φαίνεται ότι η ανάπτυξη της ελληνικής οικονομίας 
θα συνεχιστεί με τον ίδιο ρυθμό παρά τις κρίσεις που ση¬ 
μειώθηκαν τόσο στις Ασιατικές χώρες, στη Ρωσία και σε 
χώρες της Λατινικής Αμερικής. Η επιτυχημένη δημοσιο¬ 
νομική προσαρμογή της οικονομίας, η σταθερή νομισμα¬ 


τική πολιτική κατέστησε βέβαιο ότι η Ελλάδα θα είναι το 
δωδέκατο μέλος της Οικονομικής και Νομισματικής Ενω¬ 
σης σύμφωνα και με τις έγκυρες εκτιμήσεις αξιωματού- 
χωντης ΕΕ. 

Η ουζμπεκική πλευρά ενημέρωσε την ελληνική για τα α¬ 
ποτελέσματα των οικονομικών μεταρρυθμίσεων βάσει 
των αποτελεσμάτων του 1998 και τις βασικές κατευθύν¬ 
σεις της οικονομικής ανάπτυξης της χώρας το 1999. Ση¬ 
μειώθηκε η εξασφάλιση της περαιτέρω μακροοικονομικής 
σταθερότητας, η δημιουργία στη χώρα συνθηκών και προ¬ 
ϋποθέσεων για την υλοποίηση στρατηγικής σταθερής οι¬ 
κονομικής ανάπτυξης, η ενίσχυση της ανεξαρτησίας όσο 
αφορά τα καύσιμα και τα σιτηρά, η σταθερή τροφοδότηση 
της εσωτερικής αγοράς με τα απαραίτητα προϊόντα δια¬ 
τροφής, με εμπορεύματα πρώτης ανάγκης κλπ. 

Επίσης, η ουζμπεκική πλευρά ενημέρωσε την ελληνική 
για τις προτεραιότητες της οικονομικής ανάπτυξης του 
Ουζμπεκιστάν το 1999. Αυτές είναι η κοινωνική προστα¬ 
σία του πληθυσμού, η διεύρυνση των μεταρρυθμίσεων 
και η υλοποίηση του προγράμματος ιδιωτικοποίησης το 
1999, η υλοποίηση του προγράμματος διαρθρωτικών με¬ 
ταρρυθμίσεων της οικονομίας, ο τεχνολογικός επανεξο- 
πλισμός και ο εκσυγχρονισμός των επιχειρήσεων, η δημι¬ 
ουργία ανταγωνιστικών επιχειρήσεων, η διεύρυνση των 
οικονομικών μεταρρυθμίσεων στον γεωργικό τομέα, η α¬ 
νάπτυξη των μικρομεσαίων επιχειρήσεων, η υλοποίηση 
του Εθνικού Προγράμματος για την εκπαίδευση στελε¬ 
χών, η μεταρρύθμιση όλου του εκπαιδευτικού συστήμα¬ 
τος, τα προγράμματα για την κάλυψη ενδιαφερόντων των 
γυναικών κλπ. 

Οι δύο πλευρές χαιρέτισαν την αναβάθμιση των σχέσε¬ 
ων των δύο χωρών, ιδιαίτερα μετά την υπογραφή των 
Συμφωνιών Οικονομικής και Τεχνολογικής Συνεργασίας, 
Προώθησης και Αμοιβαίας Προστασίας των Επενδύσε¬ 
ων, Αποφυγής Διπλής Φορολογίας, Τουριστικής Συνερ¬ 
γασίας καθώς και Συνεργασίας στους τομείς Εκπαίδευ¬ 
σης, Επιστήμης και Πολιτισμού. 

Η ελληνική πλευρά εξέφρασε την ετοιμότητά της να ε¬ 
ξετάσει τη δυνατότητα επιτάχυνσης της επικύρωσης από 
το Ελληνικό Κοινοβούλιο της Συμφωνίας Αποφυγής Δι¬ 
πλής Φορολογίας Εισοδήματος, που υπεγράφη το 1997. 

Οι δύο πλευρές υπογράμμισαν ότι για την περαιτέρω 
αύξηση και διεύρυνση του όγκου των εμπορικών συναλ¬ 
λαγών θα αξιοποιήσουντο υπάρχον σημαντικό δυναμικό. 

Αντάλλαξαν πληροφορίες και επιβεβαίωσαν την ανα¬ 
γκαιότητα για την πληρέστερη αξιοποίηση των υπαρχου- 
σών δυνατοτήτων αμοιβαίας συνεργασίας σας παρακά¬ 
τω προτεραιότητες: 

Στον γεωργικό τομέα ειδικότερα: ο εκσυγχρονισμός 
της γεωργικής παραγωγής και η μεταποίηση αγροτικών 
προϊόντων. 

Η ελληνική πλευρά ενημέρωσε για τις δυνατότητες ελ¬ 
ληνικών επιχειρήσεων να αναπτύξουν συνεργασία σε 
σύγχρονες μεθόδους γεωργικής παραγωγής, υποδομών, 
αποθήκευσης και τυποποίησης. Επίσης, ενημέρωσε για 
τη δυνατότητα εκπαίδευσης Ουζμπέκων σε αγροτικά θέ- 

ματα στο Ινστιτούτο Γεωργίας του Ελληνικού Υπουργείου 
Γεωργίας. 

Οι δύο πλευρές στον τομέα του τουρισμού συμπερι- 
λαμβανομένης και της προσέλκυσης επενδύσεων, της α¬ 
νάπτυξης νέων μορφών τουρισμού και της δημιουργίας 
ελκυστικότερων τουριστικών πακέτων διατύπωσαν την ε¬ 
πιθυμία για περαιτέρω συνεργασία. 

Οι δύο πλευρές εξέφρασαντο ενδιαφέρον για υλοποίη¬ 
ση των υπαρχουσών δυνατοτήτων συνεργασίας μεταξύ 
των δύο χωρών στον τομέα εκπαίδευσης στελεχών του 
Δημοσίου και Ιδιωτικού τομέα καθώς και όσο αφορά την 
ανταλλαγή εμπειρογνωμόνων. 

Στον τομέα της περαιτέρω ανάπτυξης των μεταφορών 
συμφωνήθηκε η επιτάχυνση των διαδικασιών για την επι¬ 
κύρωση της Συμφωνίας για τις Διεθνείς Οδικές Μεταφο¬ 
ρές Επιβατών και Αγαθών μεταξύ των δύο χωρών. 

Η ελληνική πλευρά ενημέρωσε την ουζμπεκική για το 
ενδιαφέρον των ελληνικών εταιριών να συμμετάσχουν 
στην υλοποίηση προγραμμάτων στους τομείς προτεραι¬ 
ότητας της μεταρρύθμισης της οικονομίας του Ουζμπεκι¬ 
στάν, όπως: διαρθρωτική μεταρρύθμιση στη βιομηχανία, 
γεωργικός και αγροτο-βιομηχανικός τομέας, ανάπτυξη 
της υποδομής του ενεργειακού κλάδου και τηλεπικοινω¬ 
νιών και άλλων κλάδων. 

Οι δύο πλευρές εκτίμησαν ως αναγκαία την ανάπτυξη 
της συνεργασίας μεταξύ επιχειρηματικών οργανώσεων 
των δύο χωρών μέσω της διοργάνωσης επιχειρηματικών 
συναντήσεων, οργάνωσης εκδηλώσεων προβολής προϊ¬ 
όντων, συμμετοχής στις εκθέσεις και στις δύο χώρες. 

Σημειώθηκε και από τις δύο πλευρές η σημασία πρωτο¬ 
βουλιών για τη διοργάνωση συμποσίων, ημερίδων και εκ¬ 
παιδευτικών προγραμμάτων για το Ουζμπεκιστάν και α¬ 
νάπτυξης συνεργασιών μεταξύ επιχειρηματικών φορέων 
και των δύο χωρών. 

2. ΑΝΑΣΚΟΠΗΣΗ ΤΗΣ ΚΑΤΑΣΤΑΣΗΣ ΚΑΙ ΠΡΟΟΠΤΙΚΕΣ 
ΣΥΝΕΡΓΑΣΙΑΣ ΣΤΟΝ ΤΟΜΕΑ ΤΩΝ ΕΠΙΣΤΗΜΩΝ ΚΑΙ 
ΤΗΣ ΤΕΧΝΟΛΟΓΙΑΣ 

Η ουζμπεκική πλευρά ενημέρωσε την ελληνική για τις 
δυνατότητες διμερούς συνεργασίας στον τομέα των επι¬ 
στημών και της τεχνολογίας. 

Οι δύο πλευρές επιβεβαίωσαν την αναγκαιότητα για 
στενότερη συνεργασία και πληρέστερη αξιοποίηση των 
δυνατοτήτων των δύο χωρών σε όλες τις κατευθύνσεις 
συνεργασίας συμπεριλαμβανομένηςτης σύναψης απ’ ευ¬ 
θείας σχέσεων μεταξύ επιστημονικών ιδρυμάτωντωνδύο 
χωρών, της από κοινού ανταλλαγής πληροφοριών σε τα¬ 
κτική βάση, της υλοποίησης και εκπόνησης κοινών ερευ¬ 
νητικών προγραμμάτων, της ανταλλαγής αντιπροσωπει¬ 
ών, της εκπαίδευσης και προετοιμασίας στελεχών καθώς 
και άλλων θεμάτων, που παρουσιάζουν αμοιβαίο ενδια¬ 
φέρον. 

Οι δύο πλευρές συμφώνησαν ότι αρμόδια ιδρύματα των 
δύο χωρών θα έχουν, σύντομα, ξεχωριστή συνάντηση και 
θα υπογράψουν πρωτόκολλο, το οποίο θα καθορίζει τις 
βασικές κατευθύνσεις της περαιτέρω ανάπτυξης της επι- 
στημονικοτεχνικής συνεργασίας. 


3. ΚΡΑΤΙΚΗ ΠΟΛΙΤΙΚΗ ΚΑΙ ΜΕΤΡΑ ΤΗΣ ΚΥΒΕΡΝΗΣΗΣ 
ΤΗΣ ΔΗΜΟΚΡΑΤΙΑΣ ΤΟΥ ΟΥΖΜΠΕΚΙΣΤΑΝ ΣΧΕΤΙΚΑ 
ΜΕ ΤΗΝ ΙΔΙΩΤΙΚΟΠΟΙΗΣΗ ΚΑΙ ΤΗΝ ΑΝΑΠΤΥΞΗ ΤΩΝ 
ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ 

Η ουζμπεκική πλευρά αναφέρθηκε στις διαδικασίες και 
στα τελευταία μέτρα που έλαβε η Κυβέρνηση στον τομέα 
της ιδιωτικοποίησης στο Ουζμπεκιστάν και της αποκρατι¬ 
κοποίησης των μεγάλων επιχειρήσεων. Παρουσίασε στα¬ 
τιστικά στοιχεία σχετικά με την πορεία της ιδιωτικοποίη- 
σης στη χώρα της. 

Η ελληνική πλευρά ενημερώθηκε επίσης για την υλο¬ 
ποίηση του κρατικού προγράμματος Ιδιωτικοποίησης και 
για το πρόγραμμα του 1999. 

Επίσης, η ουζμπεκική πλευρά ενημέρωσε για τα μέτρα 
που έχει λάβει η Κυβέρνηση για την ανάπτυξη των μικρο- 
μεσαίων επιχειρήσεων. 

4. ΠΡΟΟΠΤΙΚΕΣ ΣΥΝΕΡΓΑΣΙΑΣ ΤΗΣ ΕΛΛΗΝΙΚΗΣ ΔΗ¬ 
ΜΟΚΡΑΤΙΑΣ ΚΑΙ ΤΗΣ ΔΗΜΟΚΡΑΤΙΑΣ ΤΟΥ ΟΥΖΜΠΕ¬ 
ΚΙΣΤΑΝ ΣΤΗΝ ΠΡΟΣΕΛΚΥΣΗ ΕΠΕΝΔΥΣΕΩΝ 

Οι δύο πλευρές σημείωσαντην ανάγκη για ενίσχυση της 
διμερούς συνεργασίας στοντομέα προσέλκυσης άμεσων 
ξένων επενδύσεων. 

Εξέφρασαν την ετοιμότητα τους για περαιτέρω ανά¬ 
πτυξη της συνεργασίας Και συνδρομή στην αύξηση των 
άμεσων ελληνικών επενδύσεων, στη διεύρυνση των τομέ¬ 
ων στους οποίους παρέχεται τεχνική βοήθεια και στην πα¬ 
ροχή σύγχρονης τεχνολογίας στην οικονομία του Ουζ¬ 
μπεκιστάν. 

Η ουζμπεκική πλευρά παρέδωσε για μελέτη στην ελλη¬ 
νική πλευρά κατάσταση προτεινόμενων επενδυτικών σχε¬ 
δίων για από κοινού υλοποίηση. 

5. ΠΡΟΟΠΤΙΚΕΣ ΣΥΝΕΡΓΑΣΙΑΣ ΤΗΣ ΕΛΛΗΝΙΚΗΣ ΔΗ¬ 
ΜΟΚΡΑΤΙΑΣ ΚΑΙ ΤΗΣ ΔΗΜΟΚΡΑΤΙΑΣ ΤΟΥ ΟΥΖΜΠΕ¬ 
ΚΙΣΤΑΝ ΣΤΟΝ ΧΡΗΜΑΤΟΠΙΣΤΩΤΙΚΟ ΤΟΜΕΑ 

Οι δύο πλευρές υπογράμμισαν την αναγκαιότητα πε¬ 
ραιτέρω διεύρυνσης της χρηματοπιστωτικής και επενδυ¬ 
τικής συνεργασίας. 

Η ουζμπεκική πλευρά ενημέρωσε για τα αποτελέσματα 
της μεταρρύθμισης του χρηματοπιστωτικού συστήμα¬ 
τος, την ανάπτυξη και τη βελτίωση του τομέα των τραπε¬ 
ζικών υπηρεσιών. Υπογραμμίστηκε ότι οι νόμοι περί τρα¬ 
πεζών και τραπεζικών δραστηριοτήτων της Δημοκρατίας 
του Ουζμπεκιστάν εκτιμήθηκαν θετικά από τους εμπειρο¬ 
γνώμονες του Δ.Ν.Τ και της Παγκόσμιας Τράπεζας. Οι ε¬ 
μπορικές τράπεζες του Ουζμπεκιστάν προσφέρουν υπη¬ 
ρεσίες προς τους πελάτες τους σύμφωνα με τα διεθνή 
πρότυπα. 

Σημειώθηκε ότι σημαντικό τμήμα των πιστώσεων των ε¬ 
μπορικών τραπεζών κατευθύνεται στην υλοποίηση επεν¬ 
δυτικών σχεδίων. 

Μία από τις σημαντικότερες κατευθύνσεις στις μεταρ¬ 
ρυθμίσεις του τραπεζικού τομέα στο Ουζμπεκιστάν είναι 
η ιδιωτικοποίηση. 

Η ελληνική πλευρά ενημέρωσε την ουζμπεκική για τις 
δυνατότητες των ελληνικών τραπεζών για την εκπαίδευ- 

ση στελεχών στη σύγχρονη τραπεζική πρακτική. 

6. ΠΑΡΟΧΗ ΠΙΣΤΩΤΙΚΗΣ ΔΙΕΥΚΟΛΥΝΣΗΣ ΑΠΟ ΤΗΝ 

ΕΛΛΑΔΑ ΣΤΟ ΟΥΖΜΠΕΚΙΣΤΑΝ 

Η ουζμπεκική πλευρά εξέφρασε την ικανοποίησή της 
για τη χορήγηση πιστωτικής διευκόλυνσης ύψους $ 30 ε- 
κατ. από ελληνικές τράπεζες, που αποσκοπεί στην ενί¬ 
σχυση μόνιμων συνεργασιών στον τομέα των επενδύσε¬ 
ων, της ανάπτυξης συνεργασιών στον τομέα παροχής υ¬ 
πηρεσιών και της αύξησης των εμπορικών συναλλαγών. 

Ειδικότερα, οι δύο πλευρές εξέφρασαν τη βεβαιότητα 
ότι με την εν λόγω πίστωση παρέχονται νέες δυνατότητες 
συνεργασιών στους τομείς της ίδρυσης μικτών επιχειρή¬ 
σεων (]0ίηΙ-νθπΙυΓβ3), του εκσυγχρονισμού παραγωγικών 
μονάδων, της ελαφρός βιομηχανίας, της προστασίας πε¬ 
ριβάλλοντος κλπ. 

Η ελληνική πλευρά διαβεβαίωσε την ουζμπεκική για την 
ετοιμότητά της να θέσει σε ισχύ την εν λόγω Συμφωνία α¬ 
μέσως μετά τη λήψη της απαραίτητης εγγύησης εκ μέ¬ 
ρους της Κυβέρνησης του Ουζμπεκιστάν. 

Οι εκπρόσωποι των ελληνικών επιχειρήσεων που συμ¬ 
μετείχαν στην αποστολή πραγματοποίησαν στο περιθώ¬ 
ριο της Συνόδου συναντήσεις με ομολόγους τους του ι¬ 
διωτικού και δημόσιου τομέα του Ουζμπεκιστάν και εκδή¬ 
λωσαν το ενδιαφέρον τους για ανάπτυξη συνεργασιών. 

Οι δύο πλευρές με ικανοποίηση παρατήρησαν ότι τα α¬ 
ποτελέσματα της 1ης Συνόδου της Μικτής Επιτροπής Οι¬ 
κονομικής και Τεχνολογικής Συνεργασίας Ελλάδος-Ουζ- 
μπεκιστάν ήταν θετικά και επιβεβαίωσαν το αμοιβαίο εν¬ 
διαφέρον των δύο πλευρών για περαιτέρω ανάπτυξη και 
διεύρυνση της συνεργασίας στον οικονομικό και τεχνο¬ 
λογικό τομέα. 

Οι δύο πλευρές συμφώνησαν ότι η επόμενη σύγκληση 
της Μικτής Επιτροπής Οικονομικής και Τεχνολογικής Συ¬ 
νεργασίας Ελλάδος-Ουζμπεκιστάν θα πραγματοποιηθεί 
στην Αθήνα. 

Η ημερομηνία και άλλα οργανωτικά θέματα που αφο¬ 
ρούν τη σύγκλησή της θα καθορισθούν δια της διπλωμα¬ 
τικής οδού. 

Το παρόν Πρωτόκολλο υπογράφηκε στην Τασκένδη 
στις 2 Μαρτίου 1999 σε τρία πρωτότυπα στην ελληνική, 
ουζμπεκική και ρωσική γλώσσα και τα τρία κείμενα είναι ε¬ 
ξίσου αυθενπκά. 

0 ΕΠΙΚΕΦΑΛΗΣ ΤΗΣ 0 ΕΠΙΚΕΦΑΛΗΣ ΤΗΣ 

ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ ΟΥΖΜΠΕΚΙΚΗΣ ΑΝΤΙΠΡΟΣΩΠΕΙΑΣ 

ΣΤΕΦΑΝΟΣ ΑΥΓΟΥΛΕΑΣ ΡΑΟΥΦ ΜΟΥΧΑΜΕΝΤΩΦ 

ΓΕΝΙΚΟΣ ΓΡΑΜΜΑΤΕΑΣ ΔΙΕΘΝΩΝ ΥΦΥΠΟΥΡΓΟΣ ΕΞΩΤΕΡΙΚΩΝ 

ΟΙΚΟΝΟΜΙΚΩΝ ΣΧΕΣΕΩΝ ΟΙΚΟΝΟΜΙΚΩΝ ΣΧΕΣΕΩΝ 


ΠΑΡΑΡΤΗΜΑ I 

Σύνθεση Ελληνικής Αντιπροσωπείας 
Γ Μικτή Διυπουργική Επιτροπή Οικονομικής & 
Τεχνολογικής Συνεργασίας 
Ελλάδος-Ουζμπεκιστάν, Τασκένδη, 2 Μαρτίου 1999 


1. Στέφανος Αυγουλέας 

Γενικός Γραμματέας ΔΟΣ, 
Επικεφαλής αντιπροσωπείας 

2. Δ. Γιάννος 

Διευθυντής Δ/σης Χωρών 
Κεντρικής και Ανατολικής 
Ευρώπης 

3.1. Κοντόπουλος 

Σύμβουλος Γ ραφείου ΟΕΥ 
Μόσχας 

4. Ρ.Ιβρου 

Αρμόδια υπάλληλος για 
χώρες Κεντρικής και 
Ανατολικής Ευρώπης 

5. Α. Κούτση 

Αρμόδια υπάλληλος για 
Ουζμπεκιστάν 

6. Π. Πρεβεζάνος 

Γραμματέας Α, Γ ραφείου 
ΟΕΥ Μόσχας 

7. Σ. Φιλιππίδου 

Γραμματέας Β' Πρεσβείας, 
Πρεσβεία της Ελλάδος στη 
Μόσχα 

8. Αικ. Παπαχρήστου 

Διερμηνέας, Γ ραφείο ΟΕΥ 
Μόσχας 

9. Κ. Σαράντη 

Διερμηνέας 


ΠΑΡΑΡΤΗΜΑ II 

Σύνθεση Ουζμπεκικής Αντιπροσωπείας 
1" Μικτή Διυπουργική Επιτροπή Οικονομικής & 
Τεχνολογικής Συνεργασίας 
Ελλάδος-Ουζμπεκιστάν, Τασκένδη, 2 Μαρτίου 1999 


1. Ρ. Μουχαμέντωφ 

Υφυπουργός Εξωτερικών 
Οικονομικών Σχέσεων, 
Συμπρόεδροςτης Επιτροπής 

2. Α. Ουσμάνωφ 

Α'Αντιπρόεδρος της Κρατικής 
Επιτροπής για την Επιστήμη 
και την Τεχνολογία 

3.1. Μουσταφάγιεφ 

Υφυπουργός Εξωτερικών 

4. Μ. Σαμπίρωφ 

Πρόεδρος του Επιμελητηρίου 
εμποροπαραγωγών και 
επιχειρηματιών 

5. Α. Αμπντουκαντίρωφ 

Α'Αντιπρόεδρος της Κρατικής 
Επιτροπής διαχείρισης της 
κρατικής περιουσίας 

6. Μπ. Μιρμπάγιεφ 

Αντιπρόεδρος της Εθνικής 

Τράπεζας 

7. Ν. Αμπντουλλάγιεφ ΑΆντιιτρόεδρος της Εθνικής 

Εταιρίας «Ουζμττεκτουρίζμ» 

8. Α. Ρουζμέτοφ Γενικός Διευθυντής της 

Εθνικής Αεροπορικής Εταιρίας 
«Ουζμπεκιστάν Χαβό Ιουλλαρί» 

9. Σ. Σαζιάτωφ Γενικός Διευθυντής της 

Υπηρεσίες για Ξένες 
Επενδύσεις 

10. Α. Αμπουαλίγιεφ Γενικός εμπειρογνώμονας των 

Υπηρεσιών του Υπουργικού 
Συμβουλίου για το συντομισμό 
οικονομικών δραστηριοτήτων 

11. Μ. Χολμουχαμέντωφ Τμηματάρχης του Υπουργείου 

Εξωτερικών Οικονομικών 
Σχέσεων, Γ ραμματέας της 
Μικτής Επιτροπής 


ΠΑΡΑΡΤΗΜΑ 111 

Ημερήσια Διάταξη 
1η Μικτής Διύπουργικής Επιτροπής 
Οικονομικής & Τεχνολογικής Συνεργασίας 
Ελλάδος-Ουζμπεκιστάν 
Τασκένδη, 2 Μαρτίου 1999 

1. Ανασκόπηση της οικονομίας των δύο χωρών (Μακροοι¬ 
κονομία, πολιτική εξωτερικού εμπορίου, κατάσταση και 
προοπτικές διμερούς συνεργασίας). 

2. Ανασκόπηση της κατάστασης και προοπτικές συνερ¬ 
γασίας στον τομέα των Επιστημών και της Τεχνολογίας. 

3. Ιδιωτικοποιήσεις και ανάπτυξη Μικρομεσαίων Επιχει¬ 
ρήσεων του Ουζμπεκιστάν. 

4. Προοπτικές συνεργασίας μεταξύ Ελλάδας-Ουζμπεκι- 
στάν στον τομέα προσέλκυσης επενδύσεων. 

5. Προοπτικές συνεργασίας μεταξύ Ελλάδας-Ουζμπεκι- 
στάν στον χρηματοπιστωτικό τομέα. 

6. Πιστωτική Διευκόλυνση ύψους 30 εκατ. δολ. ΗΠΑ, που 
χορηγεί η Ελλάδα στο Ουζμπεκιστάν. 

7. Υπογραφή Πρωτοκόλλου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννίί.θΙ.ρΓ 
ΙΝΤΕΒΝΕΤ: Η 0 Ι. 9 Γ 

θ-πίβϊΙ: ηνβε @ ΙίοΙ- 9Γ _ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 
Πληροφορίες δημοσιευμάτων λοιπών Φ.Ε.Κ. 5225713 ΠΕΙΡΑΙΑΣ 

ί- Λ-ψ ΚI_Ρ Ο Τ 1/ Λ ΟΓ Ο 4 


(031) 423 956 


5249547 Νικήτα 6-8 Τ.Κ. 185 31 4135228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Δ „ Λ « «χι*.- Ανω πη 


- Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 * 3.500 » 

15.000 » 750 » 

70.000 » 3.500 » 

30.000 » 1.500 » 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 » 500 » 

250.000 » 12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανηστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές εππαγές και χρηματικά γραμμάτια δεν γίνονται δεκτά. _ 


Οι υπηρεσίες εξυπηρέτησης των πολιτών λειτουργούν καθημερινά από 08.00* έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











